Zelena karta kao mamac za investitore
Celi regioni SAD, teško pogođeni recesijom, traže strane investitore koji će da pomognu u otvaranju novih radnih mesta
Svega sat vožnje severno od Los Anđelesa je Lankaster, grad na kalifornijskoj pustinjskoj visoravni, ponosan na obilje sunčeve svetlosti i zgrade koje koriste solarnu energiju. Ali, zamenica lankasterskog gradonačelnika takođe kaže da je stopa nezaposlenosti u gradu oko 17 odsto – gotovo dvostruko veća od nacionalnog proseka. Zamenica gradonačelnika Kit Ji Zito računa da takvi investitori iz Kine mogu da budu rešenje problema nezaposlenosti u Lankasteru. Šu Šing Ping traži zemljište da investira stotinu miliona dolara u distributivni centar negde u južnoj Kaliforniji. On zamišlja čvorište u kojem poslovni ljudi iz Kine mogu da skladište svoje proizvode i transportuju ih po Severnoj Americi. Šu je kvalifikovan za program američkih viza pod nazivom EB-5. Program obezbeđuje dozvolu za stalni boravak stranih investitora i članova njihovih porodica, u zamenu za ulaganje najmanje 500 hiljada dolara u ruralno područje ili grad sa velikom stopom nezaposlenosti. Investicija takođe treba da obezbedi otvaranje najmanje 10 radnih mesta u roku od dve godine. Većina investitora koji imaju vize EB-5 je iz Kine. Džems Li vodi jedan od regionalnih centara američke Službe za državljanstvo i useljavanje, koja promoviše ekonomski rast na osnovu regrutovanja investitora. Bez obzira što je program EB-5 ustanovljen 1990, Li kaže da se broj kineskih investitora zainteresovanih za taj program povećava od 2008. “ navodi Ping. Šu pripada sve brojnijoj klasi bogatih Kineza. Njemu sticanje dozvole za stalni boravak nije toliko važno, ali priznaje da je to lepa povlastica. Zelena karta će mu omogućiti da putuje u brojne zemlje – bez vize. Od uvođenja programa, zahvaljujući EB-5 vizama otvoreno je više od 34 hiljade radnih mesta. Zvaničnici u Lankasteru se nadaju da će i njihov grad biti dovoljno privlačan da i u njega stignu novac i nova radna mesta.